Dit gons oor Tom Cruise se Top Gun: Maverick – en die nuwe gesigte in dié fliek | Huisgenoot
Die ikoniese aksieheld Tom Cruise (59) klim weer in sy vlieënierspak om sy rol te hervat as kaptein Pete Mitchell, oftewel "Maverick", met sy ikoniese Aviator-sonbril en leerbaadjie, in dié opvolgfliek van 1986 se Top Gun.
Ná meer as 30 jaar se diens as een van die vloot se topvlieëniers is Maverick waar hy hoort.
Hy is 'n dapper toetsvlieënier wat aspris bevordering vermy omdat hy nie agter 'n lessenaar gestrand wil wees nie. Hy word ingeroep om 'n groep Top Gun-gegradueerdes op te lei vir 'n spesiale sending wat geen lewende vlieënier al voltooi het nie.